Document ID: /fineweb-2-swissfilter-quality_10-filterrobots/filtered/00772.jsonl.gz/66

திருவாரூர் மாவட்டம், நன்னிலம் அரசு பெண்கள் மேல்நிலைப்பள்ளியில் பிளஸ்1 படிக்கும் மாணவிகளான ஆர்த்தி, லைலாபானு, வினோதா ஆகிய மூவரும், ஹெல்மெட் அணியாமல் வண்டியை ஸ்டார்ட் செய்ய முடியாத வகையில் புதிய கருவியை கண்டுபிடித்துள்ளனர் . ' ரிமோட் சென்சிங் புரோகிராம் ' என்ற தொழில்நுட்ப முறைப்படி இயங்கும் இந்த கருவி பொருத்தப்பட்டுள்ள ஹெல்மெட்டை வாகன ஓட்டிகள் அணிந்தால் மட்டுமே அதற்குரிய இருசக்கர வாகனத்தை இயக்க முடியும் . மேலும், டூவீலர் உரிமையாளரைத் தவிர மற்றவர்கள் அதை அணிந்து ஸ்டார்ட் செய்தால் வண்டி ஸ்டார்ட் ஆகாது என்பதும் இதன் கூடுதல் சிறப்பம்சம். இதனால் வாகனம் திருட்டுபோவதும் தவிர்க்கப்படும் .
அண்மையில் அகமதாபாத்தில் இளம் விஞ்ஞானிகளுக்கான அறிவியல் கண்காட்சி நடந்தது. இதில், நாடெங்கிலும் உள்ள 12 ஆயிரத்து 800 பள்ளிகள் பங்கேற்றன.
இவற்றில் 8 ஆயிரம் அறிவியல் கண்டுபிடிப்பு சாதனங்கள் காட்சிப்படுத்தப்பட்டன . அதில் 32 புதிய கண்டுபிடிப்புகள் சிறப்பானதாக அறிவிக்கப்பட்டன . தேர்வு செய்யப்பட்டவைகளில் நன்னிலம் பள்ளி மாணவிகளின் இந்த கண்டுபிடிப்பு சிறந்ததாக தேர்வு செய்யப்பட்டு பாராட்டு பெற்றுள்ளது என்பது குறிப்பிடத்தக்கது .
நம் நாட்டின் தேசிய கீதத்தை எழுதியவர் ரவீந்திரநாத் தாகூர் . தேசியப் பாடலை எழுதியவர் பக்கிம் சந்திர சட்டர்ஜி . தேசிய கீதம் 19 ம் நூற்றாண்டிலும், தேசிய பாடல் 18 ம் நூற்றாண்டிலும் எழுதப்பட்டது .
இந்திய அரசியலமைப்பு குழு 1950 ஜனவரி 24 ல் ' ஜன கண மன ' பாடலை நாட்டின் தேசிய கீதமாக அங்கீகரித்தது . 1911 டிசம்பர் 27 ல் கோல்கத்தாவில் நடைபெற்ற இந்திய தேசிய காங்கிரஸ் மாநாட்டில் முதன் முதலாகப் பாடப்பட்டது . இந்த பாடலை ஏறக்குறைய 52 விநாடிகளில் பாடி முடிக்க வேண்டும் .
' வந்தே மாதரம் ' பாடலை 1896 ல் நடைபெற்ற இந்திய தேசிய காங்கிரஸ் மாநாட்டில் முதன் முதலாகப் பாடப்பட்டது . இதற்கு இசையமைத்தவர் ரவீந்திரநாத் தாகூர் .
** கரையில் இருந்தால்தான் படகுகளுக்கு பாதுகாப்பு . ஆனால், அவை கடலுக்குள் செல்வதற்குத்தான்
உருவாக்கப்பட்டுள்ளதே தவிர, கரையில் நிறுத்தி வைப்பதற்கு அல்ல என்று சொல்வார்கள் .
** யானையில் இருந்து எலி வரை மிருகங்களில் ஆனாதிக்கம் மட்டுமே உண்டு . சில பூச்சிகளில் மட்டும் ( சிலந்தி மாதிரி ! ) பெண்ணாதிக்கம் .
** பிறந்த வருடத்தில் நடந்தது என்ன ? -- http:// Whathappenedinmybirthyear . com .
நீங்கள் பிறந்த வருடத்தின் உலக நடப்புகளைச் சொல்லும் தளம் ! உங்கள் பிறந்த வருடத்தைத் தட்டினால் அந்த வருடத்தில்வெளியான திரைப்படங்கள், இசை ஆல்பங்கள், போர்கள், நோபல் பரிசு வெற்றியாளர்கள், கண்டுபிடிப்புகள் எனத் தகவல் மழை பொழிகிறது !
** சாம்பிராணியானது பாஸ்வெல்லியா செர்ராட் எனப்படும் தாவர குடும்பத்தை சேர்ந்த பிரங்கின்சென்ஸ் எனப்படும் மரத்தில்
இருந்து வடியும் பால் ஆகும் . சாம்பிராணியிலிருந்து ஒருவகை எண்ணை எடுக்கப்படுகிறது . அந்த எண்ணையிலிருந்து
வார்னிஷ் மற்றும் சோப்பு உருவாக்கப்படுகிறது .
** நீங்கள் வாங்கும் பெரும்பாலான பொருட்களில் கறுப்பு வெள்ளை நிறக்கோடுகள் பட்டையாக இருப்பதை பார்த்திருப்பீர்கள் .
இதன் பெயர் பார்கோட் . கீழே சில எண்களும் குறிக்கப்பட்டிருக்கும் . இந்த பார்கோடு முறை அமெரிக்காவில் ரயில்
பாதையில் வரும் வண்டியின் எண்ணிக்கையை கணக்கிட பயன்படுத்தினர் . பிறகு, சூப்பர் மார்க்கெட் வணிகம் பெருகியதும்,
ஒரு பொருளின் விலை, தரம், விற்பனை அளவு, வரிசை எண் போன்ற விவரங்களை ரகசிய குறியீடுகளாக பார்கோடுகள்
விளக்குகின்றன . பார்கோடுகளை ஒளியியல் ஸ்கேனர் மூலம் ஸ்கேன் செய்யும் போது வெள்ளைக் கோடுகளின் மூலம்
ரகசிய தகவல்கள் கம்ப்யூட்டரில் பதிவாகி விடும் . அதில் உள்ள விவரங்களையே நம்மிடம் பில்லாக பிரின்ட் எடுத்துக்
செல்போன் பேச்சுக்கு கட்டுப்பாடு வந்தாச்சு ' லிட்டில் ஜாமர் ' கருவி .
இந்த கருவியை வீட்டில் பொருத்தினால் 50 முதல் 100 அடி தொலைவுக்கு செல்போனை யாரும் பயன்படுத்த முடியாது .பெற்றோர்கள் இந்த ' ஜாமரை ' தங்கள் பிள்ளைகளுக்கு தெரியாமல் மறைவிடத்தில் பொருத்திவிட்டால், அவர்கள் என்னதான் செல்போனுடன் மல்லுகட்டினாலும் நெட்வொர்க் ( டவர் ) கிடைக்காது .
பெற்றோர்களும் கவலையில்லாமல் நிம்மதியாக தூங்கலாம் . இதன் விலையும் மலிவுதான் . ரூ.2 ஆயிரத்து 500 முதல் ரூ. 4 ஆயிரம் வரையிலான விலைகளில் இந்த ஜாமர் கருவி கிடைக்கிறது . சீனாவின் தயாரிபான இந்த ' லிட்டில் செல்போன் ஜாமர் கருவி ' விற்பனை தற்போது சென்னையிலும் சக்கை போடு போடுகிறது . ஆனால், செல்போன் ஜாமரை மிகவும் ரகசியமாகவும், சாமர்த்தியமாகவும் பயன்படுத்துவது பெற்றோர் கையில்தான் உள்ளது .
** தபால் கார்டை உலகில் முதன் முதலாக அறிமுகப்படுத்திய நாடு ஆஸ்திரேலியா . 7 . 10 . 1869ம் ஆண்டில்தான் உலகில் முதல் போஸ்ட்கார்டு அறிமுகமானது .
** ஒரு குழந்தையின் மூளை அந்தக் குழந்தைக்கு ஒரு வயது முடியும்போது 50 சதவீத வளர்ச்சியையும், ஆறு வயதாகும் போது 90 சதவீத வளர்ச்சியையும் அடைகிறது . முழு வளர்ச்சி அடைந்த குழந்தையின் மூளையின் எடை மூன்று பவுண்ட் ஆகும் .
** உயிரினங்களில் அதிக நேரம் மூச்சை அடக்கும் தன்மை கொண்டது முதலை தான் . தண்ணீருக்குள் 6 மணி நேரம் மூச்சுத் திணறாமல் இருக்கும் .
** வட அயர்லாந்து நாட்டில் ஒரு பிடி வைக்கோலை வீட்டில் சொருகி வைத்திருந்தால் அந்த வீட்டில் ' நாய் இருக்கிறது 'என்று அர்த்தம் .
உங்கள் வீட்டுக்கு ஒரு இன்விடெஷன் வந்து, அதன் உரையின் மேல் முகவரிக்குப் பக்கத்தில் உங்கள் புகைப்படமும் பிரிண்ட் செய்யப்பட்டிருந்தால் எப்படி இருக்கும் ? ஒரு நிமிடம் சந்தோஷமாகிவிடமாட்டீர்களா ? அப்படி ஒரு சந்தோஷத்தை ஏகப்பட்ட பேருக்குத் தந்திருக்கிறார் எழுத்தாளர் பட்டுக்கோட்டை பிரபாகர் .
சில வருடங்களுக்கு முன்பு அவரது மூத்த மகளின் திருமணத்துக்கு வந்தவர்களையெல்லாம் புகைப்படம் எடுத்து எல்லோரையும் போல் ஆல்பத்தைப் பரணில் போட்டுவிடாமல், அடுத்த வாரம் நடக்கப் போகும் இரண்டாவது மகளின் திருமண வரவேற்பு அழைப்பிதழின் கவரில் அவரவர்களின் புகைப்படத்தையும் பிரிண்ட் செய்து அனுப்பியிருக்கிறார் . பிகேபி.யின் ஐடியா புதுமையாக இருந்தது . ஒரு கொசுறுத் தகவல், இதை செயல்முறைப் படுத்தியது டிஸைனரான மணப்பெண் ஸ்வர்ணப்பிரியாதான் !
பெற்றோர்கள், சகோதரர்கள், நண்பர்கள் என அனைவரின் பிறந்த, திருமண நாளை நினைவு படுத்தி வாழ்த்துச் சொல்வது சற்று சிரமம்தான் . நேற்றே உனக்கு வாழ்த்து சொல்ல வேண்டும் என்று நினைத்தேன் மறந்துவிட்டது என்று அசடு வழிபவர்களுக்கு நினைவுபடுத்த, ஒரு தளம் உள்ளது . அதன் பெயர் http:// live. ss& birthday reminder.com .
இத்தளத்தில் Signup செய்து புதிதாக இலவச அக்கவுண்ட்டை உருவாக்கிக் கொள்ள வேண்டும் . அடுத்து நமது நண்பர்கள், உறவினர்களின் பிறந்த நாள், திருமண நாள் மற்றும் விசேஷ தினங்களை இத்தளத்தில் பதிந்து வைத்துக் கொள்ள வேண்டும் .
ஒவ்வொருவருக்கும் செல்லப் பெயர் அல்லது அவர்களின் பெயர் மற்றும் பிறந்ததினம் என அனைத்தையும் சேமித்து வைப்பதன் மூலம் இத்தளம் குறிப்பிட்ட தினத்திற்கு முந்தைய தினம் நமக்கு மின்னஞ்சல் மூலம் ஞாபகப்படுத்தும் . நாளை உங்கள் நண்பருக்கு பிறந்த நாள் வாழ்த்துச் சொல்லுங்கள் என்று நம் மின்னஞ்சலில் செய்தி வரும் .
அதை அறிந்து கொண்டு, நாம் ஞாபகமாக மொபைல் அல்லது மின்னஞ்சல் மூலமாகவோ அவர்களுக்கு வாழ்த்து சொல்லலாம் . பிறந்த நாளை மறக்காமல் நினைவில் வைத்து வாழ்த்து சொன்னதால் அவர்களின் மனதிலும் நீங்கள் இடம்பிடிக்கலாம் .
குழந்தைகள் தண்ணீர் என்றால், குதூகலத்தோடு விளையாட ஆரம்பிக்கிறார்கள் . கருக்பைக்குள் தண்ணீருக்குள் வளர்ந்து வெளிவரும் உணர்வினால்தான் அப்படித் தண்ணீரிலும் விளையாடுகிறார்களா ?
உண்மைதான் என்கிறார்கள் மனோதத்துவ அறிஞர்கள் . ஆகவேதான் ரஷ்யாவில் சில மருத்துவமனைகளில் பிரசவ வலி ஏற்பட்ட உடனே அம்மாவை நீர்த் தொட்டிக்குள் அமர்த்தி... குழந்தை வெளியே வந்தவுடன் தண்ணீருக்குள்ளேயே வளையவிட்டு
( குழந்தையைப் பொருத்தமட்டில், சின்னதில் இருந்து பெரிய ஸ்விம்மிங் பூல் !) பிறகு வெளியே எடுப்பார்கள் . குழந்தைக்கு மூச்சுத் திணறாது . கருப்பையில் இருந்து வெளியே வந்தவுடன் அதற்குத் துளியும் அதிர்ச்சி இருக்காது . ' இதுதான் பெஸ்ட் ' என்கிறார்கள் சில ரஷ்ய மருத்துவர்கள் . இப்போது இந்த முறை பல நாடுகளில் பின்பற்றப்படுகிறது ( தாய் விரும்பினால் ) !